દાઉદ કરીમલાલાની ગેન્ગના એક પછી એક મહત્વના સભ્યોના ઢીમ ઢાળી રહ્યો હતો. આલમઝેબને મારવા પણ તે ગુજરાત આવી ચૂક્યો હતો. તે સમયે ગુજરાતમાં આવતા રસ્તામાં એમ્બેસેડર કારમાં રિવૉલ્વરનું પરીક્ષણ કરતા એના સાગરીતને જ ગોળી વાગી ગયેલી. વડોદરાની સયાજી હોસ્પિટલમાં એને દાખલ કરવો પડેલો ત્યારે વડોદરાના કમિશનર દત્તા સાહેબે એને પકડ્યો પણ હતો પણ બીજા દિવસે જામીન પર કોર્ટે છોડી મૂકેલો. ત્યાર પછી તે કદી પકડાયો જ નહિ. પણ આ બનાવ પછી લતીફની પાછલી ફાટી ગયેલી દાઉદના ડરથી.. પછી લતીફ ભાઈ સમાધાન કરી દાઉદના ખાસ માણસ બની ગયા. ઊગતા સૂરજને પૂજવો સારો, કરીમલાલા આથમતો સૂરજ હતો, અને એના આક્રમક ભત્રીજા સમદખાનને દાઉદના માણસો ધાણીફૂટ ગોળીબાર કરીને મારી ચૂક્યા હતા. એટલે આલમઝેબ ગુજરાતમાં ભાગી આવેલો. આલમઝેબની હથિયાર ભરેલી એક મેટાડોર અમારા એક પિતરાઈ ભાઈ મહેન્દ્રસિંહ બહાદુરસિંહ રાઓલ સાહેબે પકડી હતી. આલમઝેબ સુરતમાં ભાગતા મરાયો હતો, એને ગોળી મારનાર પારધી સાહેબને ખબર નહોતી કે આ બહુ મોટો કુખ્યાત ગુંડો છે. આમ કરીમલાલાનું સામ્રાજ્ય ખતમ થઇ ગયું આલમઝેબનાં મોત સાથે, એટલે લતીફ ડરનો માર્યો પાટલી બદલી દાઉદ જોડે સંકળાઈ ગયો.